27 
smind választmányi tagok is voltak — se minőségben társu¬ 
latunk ügyeinek előmozdításában mindenkor hathatós részt is 
vettek, tartózkodási helyüket megváltoztatván, megszűntek ugyan 
választmányi tagok lenni, társulatunk tagjai gyanánt azonban 
ezen túlra is megmaradtak és azon Ígérettel távoztak el, hogy a 
társulat törekvéseit távollétök dacára is mindig támogatni 
fogják. 
Az 1872-ik évi közgyűlésen szerencsém volt a tisztelt, 
közgyűlést értesíteni, hogy Selmecbányára történt kirándulásunk 
alkalmával ott a társulatnak egy fiókegylete alakult. Nagy 
örömmel közölhetem a tisztelt közgyűléssel, hogy ezen fiók¬ 
egylet időközben megszilárdult; már most rendes szaküléseket 
tart, melyeken a tagok részéről előadások tartatnak és külö¬ 
nösen Selmecbánya vidéke geológiai viszonyainak részletes tanul¬ 
mányozása lévén e fiókegyletnek főcélja, e tekintetben mun¬ 
kásságukat már megkezdették és illetőleg folytatják. 
A társulati közlönyre — a pénzügyministerium rendelete 
alapján — a már a múlt évben is előfizető m. kir. bányaigaz¬ 
gatóságok s a bánya — s kohóhivatalok ez évben is rendes 
előfizetőink maradtak. Hasonlókép fenmaradt az öszszműködési tö¬ 
rekvés a könyvtárt illetőleg is, a menynyiben különösen a társulattal 
csereviszonyban álló helybeli és vidéki, illetőleg külföldi társu¬ 
latok és intézetek részben igen becses munkálatai által ez is 
tetemesen gyarapodott, mint ez a könyvtár állásáról szóló jelen¬ 
tésből ki fog tűnni. 
Ezzel elnöki tisztemnek a lefolyt társulati évre nézve 
eleget téve, még csak azt bátorkodom a tisztelt közgyűlés, tudo¬ 
mására hozni, hogy miután a mai nappal a társulati tisztvise¬ 
lők hivatalkodásának ideje lejárt, mind magam, mind a társu¬ 
lat többi tisztviselőjének nevében őszinte köszönetét mondok a 
tisztelt közgyűlésnek a bennünk vetett bizalomért, és ezzel 
hivatalos állásunkról viszszalépve, a hivatalok betöltésének jogát 
a tisztelt közgyűlés kezeibe teszszük le. Felkérem a tisztelt 
közgyűlést: méltőztassék az igy megürült tisztviselői állások 
s választmányi tagok helyeit betölteni, s e célra a társulati 
alapszabályok értelmében titkos szavazás utján intézkedni. 
Budapest 1874. január 28-án. 
Rei tz Frigyes 
társ. elnök 
